gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl es gl gl gl sv en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Só galegos, máis galegos ca españois ou "galaico-madrileños"?
Sábado, 24 de setembro de 2022
Enquisa do CIS (xaneiro-marzo de 2010)
Un 97% dos cidadáns séntense orgullosos de ser galegos, e un 93% tamén de ser españois. O 22% considéranse "máis galegos ca españois".
Tags: CIS enquisa españois galegos orgullo
O Centro de Investigacións Sociolóxicas (CIS) fixo públicos os datos do último barómetro autonómico esta quinta feira, elaborado entre o 23 de xaneiro e o 2 de marzo deste ano. Das 72 preguntas realizadas sobre diferentes aspectos, o enunciado da número 48ª foi este: "Con cal das seguintes frases se identifica Vde. en maior medida?".
As opcións de resposta foron: "Síntome unicamente español"; "Síntome máis español ca da Comunidade Autónoma (de Galiza)"; "Síntome tan español como da Comunidade Autónoma (de Galiza)"; "Síntome máis da Comunidade Autónoma (de Galiza) ca español"; "Síntome unicamente da Comunidade Autónoma (de Galiza)".
Pois ben, recontadas as respostas, o CIS estabeleceu que un 68,7% dos galegos se senten "tan españois como galegos", mentres que o 22,1% "máis galegos ca españois". Outros resultados foron: "só español", o 3,2%; "máis español ca galego", o 3,3%; e "só galego", o 2%. A opción "galaico-madrileño", acuñada por Feijoo (o 13% dos consultados cre que o seu labor é "malo", o 55,6%, que é "regular"; e o 21%, que "bo"), non se recollía na enquisa.
Na Comunidade Autónoma de Cataluña os resultados foron: 8,2% ("só español"); 9% (máis español ca catalán); 41,3% ("tan catalán como español"); 25,6% ("máis catalán ca español"); e 13,6% ("só catalán"). Na de Euskadi: 4,3% ("só español"); 6,3% (máis español ca vasco); 36,3% ("tan vasco como español"); 24,1% ("máis vasco ca español"); 23,7% ("só vasco"). As de Castela e León e Madrid lideran as categorías de "só español" e "máis español" no conxunto do Estado.
Orgullo de ser galego/español
Nas preguntas 21ª e 22ª preguntouse polo "orgullo" de ser español e galego, respectivamente. En Galiza, segundo a enquisa, un 93% dos cidadáns séntense orgullosos de ser españois, por un 97% que o están por ser galegos (sumando as respostas: "bastante orgulloso" e "moi orgulloso").
Na Comunidade Autónoma de Cataluña, as cifras foron: 65,7% (orgullosos de ser españois) e 82,7% (orgullosos de ser cataláns). Na de Euskadi: 47,8% (españois) e 83% (vascos). E na de Madrid: 83,9% (españois) e 61% (madrileños). Nas dúas Castelas e Melilla é onde a opción "moi orgulloso" foi a máis elixida en todo o Estado.
Resultados completos da enquisa do CIS (en castelán)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Foto tirada na tarde do pasado domingo, poucas horas antes da final do mundial de fútbol de Suráfrica, no barrio de Vite (Compostela) / Viriato Calvo
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto